### Resume

Teknisk Udvalg godkendte den 20. juni 2023 i pkt. 142, som en del af gentænkningen af den kollektive trafik forslag til rutenet. I pkt. 196 den 7. september godkendte udvalget forslag til køreplaner fra 28. juni 2024. Forslag til køreplaner har været i offentlig høring i perioden 8. september til 18. oktober. Der er indkommet 461 høringssvar. På baggrund af de indkomne høringssvar anbefales, at det foreslåede rutenet godkendes med justeringer på enkelte linjer. Det anbefales desuden, at frekvensen øges på udvalgte ruter og der reserveres midler til prøvehandlinger og som reserve til budgetopfølgninger med Sydtrafik.

### Sagsfremstilling

Som en del af gentænkningen af den kollektive trafik besluttede Teknisk Udvalg den 7. september 2023 pkt. 196, at sende forslag til køreplaner i offentlig høring i perioden 8. september til 18. oktober med henblik på endelig godkendelse af køreplansforslag på udvalgsmødet den 12. december 2023.

Der er modtaget 461 høringssvar, som fordeler sig på

![](data:image/png;base64...)

Figur 1. Oversigt over fordeling af indkomne høringssvar

Der er desuden afgivet 192 kommentarer til indlæggene på borgerlab.vejle.dk.

På baggrund af høringssvarene fremhæves følgende opmærksomhedspunkter:

Betjening af Skibet (linje 2)

Den foreslåede linjeføring giver anledning til bekymring på grund af den manglende forbindelse fra [adresse] til Skibet skole, manglende betjening af [adresse] og [adresse] samt trafikale forhold på [adresse]

Betjening af Engum/Tirsbæk Bakker (Linje 8)

Samtlige bemærkninger fokuserer på ønsket om fastholdelse af betjening af Engum og/eller [adresse]

Betjening af Uhrhøj (linje 6, linje 16, rute 211)

Flere bemærkninger om manglende betjening af [adresse] omkring [adresse] om aftenen på hverdage og i weekenden, samt bekymring over afstanden fra Bjarne Danielsen til stoppestederne på [adresse]

Betjening af [adresse] (Rute 204)

Kommentarerne fokuserer på manglende forbindelser til et område i vækst. Der er et ønske om at bevare det nuværende ruteforløb på rute 204, så der fortsat køres til [adresse] og Fredericia på alle afgange.

På baggrund af de indkomne høringssvar forslår forvaltningen følgende ændringer:

Betjening af Skibet ( Linje 2)

Justering af linjeforløb så linjen betjener [adresse] og [adresse] i stedet for [adresse] og Vejledalen og betjening af [adresse] og [adresse] fastholdes. Fordelen ved at ruteforløbet ændres er, at der sikres forbindelse mellem [adresse] og [adresse]. Samtidig vil borgere fra Skibet komme tættere på [adresse] og [adresse]. Ændring af ruteforløb får betydning for Linje 6, se beskrivelse under linje 6.

Betjening af Engum/Tirsbæk Bakker

Som beskrevet i gentænkningen af den kollektive trafik så omlægger Midttrafik ruten 205 Juelsminde - Vejle. Oplægget er at, Engum betjenes med 1 morgenafgang og 3 eftermiddagafgange i begge retninger. Alle afgange på rute 205 vil betjene [adresse].

De 4 afgange, der betjener Engum dubleres, da bussen som kører på rute 205 forventes fuldt udnyttet på resten af ruten. De 4 afgange vil køre af [adresse] til [adresse], således, at der fortsat er forbindelse til [adresse] og [adresse]. Ved denne løsning sikres elever i skolerne og på ungdomsuddannelserne busbetjening til skolerne morgen og eftermiddag. Tirsbæk Bakker vil have stort set timedrift på hverdage.

Betjening af [adresse] 211 suppleres med ekstra afgange på hverdage efter kl. 19, og weekendkørsel som på øvrige linjer. Udvidelser betjener kun Uhrhøj ikke Jelling. Linje 6 ændres, så den betjener [adresse] i stedet for [adresse], se bemærkninger om linje 2. Fordelen ved den øgede betjening på rute 211 vil sikre, at det Gamle Uhrhøj har samme betjening som den øvrige by. Ruteforløbet af [adresse] fastholdes. Fordelen ved at ændre ruteforløbet på linje 6 vil være at DGI/Rosborg fortsat betjenes.

Betjening af [adresse]

Samtlige afgange på rute 204 kører Vejle - Børkop - Brejning - [adresse]. Med en betjening af [adresse] på samtlige afgange sikres fastholdelse af brugere af den kollektiv trafik i et område der samtidig er i vækst.

Gentænkning og udvikling af den kollektive trafik

Som en del af budgetforlig 2024, er der afsat varige midler til den kollektive trafik. I tråd med formålet med gentænkningen af den kollektive trafik og ønsket om at tiltrække flere passagerer til den kollektive trafik foreslår forvaltningen følgende initiativer:

Frekvensen på linje 4 [adresse] - [adresse] - [adresse] udvides til 20 minutters drift hverdage mellem kl. 6 - 20. Halvtimedrift efter kl. 20 og i weekenden

Frekvensen på linje 8 [adresse] - [adresse] - [adresse] udvides til 20 minutters drift hverdage mellem kl. 6 - 20. Halvtimedrift efter kl. 20 og i weekenden

Frekvensen på linje 6 [adresse] - [adresse] - Ulf Lund udvides til halvtimedrift på hverdage mellem kl. 6 - 20. Timedrift efter kl. 20 og i weekenden

Den øgede frekvens på linje 4, 6 og 8 vil betyde, at Vejle tager det første skridt mod et egentlig A-busnet med hyppige afgange. Det vil styrke incitatimentet at benytte den kollektive trafik.

Andre initiativer

Betjening af Ressourcecenter Vejle. Linje 11 forlænges så den betjener Ressource Center Vejle på alle afgange. Fordelen vil være, at medarbejdere og besøgende vil få mulighed for at benytte bussen til ressourcecentret.

Oprettelse af 3 flexruter til henholdsvis [adresse], Grundet og [adresse]. Der oprettes 4 afgange pr rute og ruterne kører alle dage efter behov. Der er i høringssvar givet udtryk for en bekymring om, at ældre borgere i de nævnte områder mister en mulighed for at komme til centrum. Fordelen ved at oprette flexrute frem for en buslinje, er at flexrute kunkører, når en borger bestiller en tur. Samtidig med køres derfra stoppested til stoppested efter en fast køreplan.

I et udviklingsperspektiv kan man arbejde med prøvehandlinger, f.eks. at lade rute 204 køre Vejle - Børkop - Brejning. Forbindelsen til [adresse] - Høll og Hvidbjerg sikres ved oprettelse af en busrute, der betjener Børkop - [adresse] - Høll - [adresse] - Børkop i timedrift på hverdage med forbindelse til toget i Børkop. En anden prøvehandling kunne være partnerskabsaftaler med øget betjening til knudepunkter.

Den videre proces

Processen frem mod køreplanskiftet den 28. juni 2024 er

7. november 2023 Teknisk Udvalg behandler de foreslåede ændringer

8. november - 1. december Sydtrafik indarbejder godkendte ændringer

12. december Teknisk Udvalg behandler de endelige køreplaner

13. december 2023 til marts 2024 Sydtrafik tilpasser køreplaner og udarbejder vognløb i dialog med vognmanden. Køreplaner og vognløb sendes til vognmand senest 3 måneder inden køreplansskifte

maj - juni 2024 Markedsføring af ændringer i samarbejde med Sydtrafik

28. juni 2024 Køreplansskifte

### Økonomi

Formålet med gentænkningen af den kollektive trafik er at styrke mobiliteten. Grundet de stigende udgifter og manglende passagerer har det med udgangspunkt i eksisterende budget ikke været muligt at udnytte den fulde hensigt med gentænkningen af den kollektive trafik. Der er i det nuværende oplæg med gentænkningen af den kollektive trafik fundet dækning for de manglende midler, men ikke den fulde udnyttelse af gentænkningen. Der er i budgetforliget 2024 givet midler til gennemførelse af gentænkningen af den kollektive trafik herunder mulighed for at afsætte midler til udgifter som følge af svingende indekspriser.

Sydtrafik har beregnet overslag på udgifterne til de foreslåede udvidelser. Der er ikke taget højde for eventuelt øgede indtægter, og det er under forudsætning af, at busserne er til rådighed. De endelige udgifter kan først beregnes, når køreplanerne er endeligt på plads.

![](data:image/png;base64...)

Figur 2. Skønnede udgifter til foreslåede udvidelser.

### Klima og resiliensvurdering

Kollektiv trafik mindsker transportspild ved at samle flere mennesker. På den måde medvirker kollektiv trafik til færre biler på vejene, og reducerer dermed CO2 udledning og trængsel.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | rutenettet godkendes med de foreslåede justeringer på linje 2 og 6, |
| at | rute 205 Vejle - Juelseminde omlægges og suppleres med 4 ekstra adgange fra [adresse], |
| at | rute 211 suppleres med ekstra afgange på hverdage efter kl. 19, og weekendkørsel som på øvrige linjer. Udvidelsen betjener kun Uhrhøj, ikke Jelling, |
| at | samtlige afgange på rute 204 kører Vejle - Børkop - Brejning - [adresse], |
| at | kørselsomfanget på linje 4 Grønlandsvej - [adresse] - [adresse] udvides til 20 minutters drift hverdage mellem kl. 6 - 20. Halvtimedrift efter kl. 20 og i weekenden, |
| at | kørselsomfanget på linje 6 [adresse] - [adresse] - Ulf Lund udvides til halvtimedrift hverdage mellem kl. 6 - 20. Timedrift efter kl. 20 og i weekenden, |
| at | kørselsomfanget på linje 8 -vejle Trafikcenter - [adresse] - [adresse] udvides til 20 minutters drift hverdage mellem kl. 6 - 20. Halvtimedrift efter kl. 20 og i weekenden, |
| at | linje 11 [adresse] - Grundet - DTC 11 forlænges, så den betjener Ressource Center Vest på alle afgange, |
| at | der oprettes en flexrute til Vindinggaard med 4 afgange om dagen, |
| at | der oprettes en flexrute til Grundet med 4 afgange om dagen, |
| at | der oprettes en flexrute til [adresse] med 4 afgange om dagen, |
| at | udvalget beslutter, hvilke prøvehandlinger, der skal gennemføres, og |
| at | der afsættes en reserve til prøvehandlinger, budgetopfølgninger fra Sydtrafik og øvrige udfordringer. |

### Beslutning

Godkendt, med bemærkning om at ruteforløbet for linie 10 justeres og at flexrute til Vindinggaard indrettes med timedrift i hverdage og 4 afgange på weekenddage.

Udvalget følger området tæt og beslutter løbende hvilke prøvehandlinger, der skal gennemføres.